Diari Oficial de la Generalitat Valenciana


Sumari del DOGV 5689, del 28-01-2008 (2008/535)

Notificació a Mª del Mar Ruíz Zanón. Expedient número VIVI/049804/140.
----------------------------------------------------------------------

### Dades del document

Número de DOGV
:   5689

Data del DOGV
:   28-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/535


Data del document
:   13-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Mª del Mar Ruíz Zanón. Expedient número VIVI/049804/140. [2008/535]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord de no-iniciació a Mª del Mar Ruíz Zanón, amb expedient VIVI/049804/140.  
Vista la denúncia presentada per Mª del Mar Ruíz Zanón, en virtut del que disposa l'article 11.d) del Reial decret 1398/1993, de 4 d'agost, contra Hermanos Martínez Tadeo SL, en el qual se li imputaven fets que poden ser constitutius d'infracció administrativa del règim legal que regula els habitatges de protecció pública, i sent d'aplicació els següents:  
Antecedents de fet  
Primer. Mª del Mar Ruíz Zanón presenta denúncia per presumpta vulneració del règim jurídic d'habitatges de protecció pública contra Hermanos Martínez Tadeo SL, on es relaten els fets que va considerar constitutius d'infracció del dit règim.  
Segon. Amb anterioritat a la iniciació del procediment, per tal de determinar amb caràcter preliminar si concorren les circumstàncies que justifiquen la iniciació del procediment, per mitjà d'informe tècnic de data 13.04.2007, que està en l'expedient, es comprova que la promotora ha reparat les deficiències denunciades d'acord amb el que s'ha indicat en el nostre requeriment d'obres.  
Fonaments de dret  
Primer. És competent per a l'adopció del present acord aquest Servei Territorial, segons el que disposa el Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge, en relació amb l'Ordre de 15 de febrer de 2007, de la conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre, i l'article10 del Reial decret 1398/1993, de 4 d'agost.  
Segon. L'article 12.1 del Reial decret 1398/1993, de 4 d'agost, estableix que amb anterioritat a la iniciació del procediment es podran realitzar actuacions prèvies a fi de determinar amb caràcter preliminar si concorren circumstàncies que justifiquen aquesta iniciació.   
En especial, aquestes actuacions s'hauran d'orientar a determinar, amb la major precisió possible, els fets susceptibles de motivar la incoació del procediment, la identificació de la persona o persones que poden resultar responsables i les circumstàncies rellevants que concórren en els uns i els altres.  
Tercer. Com que de l'esmentat informe del tècnic es determina que han sigut reparades les deficiències denunciades, no procedeix acordar la iniciació del procediment sancionador ja que han desaparegut les causes que motiven la seua iniciació.  
Vistos els preceptes legals citats, la Llei 8/2004, de 20 d'octubre, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Habitatge i Projectes Urbans acorda la no-iniciació del procediment sancionador ja que no concorren les circumstàncies que justifiquen la seua iniciació.   
Contra el present acord, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans en el termini d'un mes comptador des de l'endemà a la recepció de la present notificació, de conformitat amb el que disposen els articles 107 i 114 de la Llei de règim jurídic de les administracions públiques, sense perjudici que puguen exercir qualsevol recurs que siga procedent. Es poden exercir, en tot cas, les accions que assenyalen els articles 1484 i següents, 1591 i 1909 del Codi civil, davant de la jurisdicció ordinària.  
València, 13 de novembre de 2007.- El cap del Servei Territorial: José Manuel Vacas Tatay.